
З А П О В Е Д
№ 1064/31.07.2026 г.
гр. Ихтиман
На основание чл.10a от Закона за държавния служител, чл.13, ал.1 от Наредба за провеждане на конкурсите и подбора при мобилност на държавни служители

О Б Я В Я В А М:

Обявявам конкурс за длъжността: „Директор на дирекция  „Обща Администрация“ в Общинска администрация Ихтиман
1. Длъжността „Директор на дирекция  „Обща Администрация“ е конкурсна. Посочената длъжност се заема след провеждане на конкурс по реда на Наредба за провеждане на конкурсите и подбора при мобилност на държавни служители.
Кратко описание на длъжността:
Упражнява системен контрол по целесъобразното и законосъобразно изразходване на бюджетните средства.
Поставя  втори подпис по прилагане на системата за финансово управление и контрол и прилагането на системата на “ Двойния подпис ” за общината.
Дава становище по проекти, заповеди, наредби и други документи, свързани с финансовата дейност на общинската администрация.
Ръководи работата на дирекцията.
Съгласува всички индивидуални трудови договори, допълнителни споразумения, заповеди за прекратяване и назначаване на служителите и работниците от общинската администрация, отделите и други дейности, финансирани от общинския бюджет, както и по оперативни програми и програми по временна заетост.
Съставя и подписва годишния финансов счетоводен отчет.
Разработва проектобюджета на общината.
Разработва средна работна заплата на общинската администрация  и я предлага за утвърждаване пред кмета на общината.
Подпомага ръководството на общината при осъществяване на неговите правомощия във финансово- счетоводната дейност.
Ръководи планирането на финансовата дейност на общината.
Осъществява контрол за ефективното използване на поверените му ресурси – приходи и разходи в бюджета на общината.
Организира съхраняването на счетоводната информация по предвидения в закона ред.
Атестира служителите от дирекция „Обща администрация”, отдел” Финанси и бюджет“.
Изпълнява други задължения, възложени му от кмета на общината.

2.  Минимални и специфични изисквания, предвидени в нормативните актове за заемане на конкурсна длъжност:
· Образователна — квалификационна степен — магистър по икономика;
· Професионален опит— 4 години опит в областта на икономиката;
· Минимален ранг— III младши;
- Професионална област —  икономика, финанси;
Допълнителни изисквания за заемане на длъжността;
- Компютърни умения за работа с базови и специализирани софтуерни програми,
- Комуникативност;
- Умения за работа в екип;

3. Начин на провеждане на конкурса:
- Решаване на тест;
- Интервю
4. Необходими документи, които следва да се представят от кандидатите за участие в конкурса:
- Заявление за участие в конкурс по образец Приложение №3 към чл.17, ал.2 от Наредба за провеждане на конкурсите и подбора при мобилност на държавни служители,
- Декларация по чл.17, ал.3, т.1 от Наредба за провеждане на конкурсите и подбора при мобилност на държавни служители;
- Заверени от кандидата копия на документи, удостоверяващи придобитата образователно-квалификационна степен, допълнителни квалификации, компютърни умения;
- Заверени от кандидата копия на официални документи, удостоверяващи продължителността на професионалния опит;
- Заверено от кандидатите копие на документ за присъден ранг, когато лицето е работило като държавен служител /служебна книжка или заповед за присъден ранг/;
- Свидетелство за съдимост;
- Автобиография.
Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура съгласно чл. 14, ал. 4 от Наредба за провеждане на конкурсите и подбора при мобилност на държавни служители
Длъжностно ниво, размер на основната заплата:
- Длъжностно ниво съгласно Класификатора на длъжностите в администрацията: 6.
- Размер на минималната и максималната основна заплата определени съгласно Наредба за заплатите на служителите в държавната администрация: минимална основна заплата                    620.20 евро., максимална основна заплата съгласно предвидената в класификатора.
[bookmark: _GoBack]Място и срок за подаване на документите: Община Ихтиман, ул. „Цар Освободител“ №123, етаж първи, деловодство — всеки работен ден от 08:00 до 17:00 часа в 10-дневен срок от публикуването на обявлението.
Подаването на документите и приложенията към него могат да се подават лично от кандидата или чрез пълномощник
Списъците и другите съобщения във връзка с конкурса ще се обявяват на информационното табло в сградата на Общинска администрация, ул. Цар Освободител №123, както и на официалната интернет страница на Община Ихтиман: https://ihtiman.bg/
На основание чл. 10а, ал. 2 от Закона за държавния служител нареждам обявлението за конкурса да бъде публикувано на официалната интернет страница на Община Ихтиман и вписано в Регистъра по чл. 61, ал. 1 от Закона за администрацията.
Контрол по изпълнение на настоящата заповед възлагам на Секретаря на Община Ихтиман[image: ].

